section_heading: Životopis
paragraph_text: Boldižar se rodio u Osijeku. Prije svog prvog rođendana preselio se s obitelji u Sarajevo gdje je i odrastao. Njegov otac je glazbenik. U dobi od šest godina (1980.) upisao je glazbenu školu i počeo svirati violinu. Godine 1988. upisao je srednju glazbenu školu i počeo svirati gitaru. U to vrijeme se pridružio Kulturno-umjetničkom društvu "Unis" gdje je došao u doticaj s tradicionalnom glazbom. Godine 1992. pridružio se Vokalno-instrumentalnom sastavu "Pax", koji je izvodio vjersku glazbu. U to vrijeme je povremeno i radio za Sarajevsku filharmoniju.